Hei vaan! Tervetuloa ohjelmaan.
Olen Mirkka Jantunen ja tänään puhun siitä, kuinka voimme elää -
rauhassa riippumatta olosuhteista tai tilanteista.
Lähdetään liikkeelle Johanneksen evankeliumista.
Jeesus sanoo siellä näin:
Ja Hän jatkaa siitä vielä kohdassa Joh. 16:33:
Tässä Jeesus kertoo kahdesta erilaisesta todellisuudesta.
Toisessa on maailma ja toisessa elämä Jeesuksen lähellä.
Minkälaisia tilanteita näissä on?
Hänen mukaansa maailmassa on ahdistusta ja vaikeuksia.
On tilanteita, jotka tuntuu menevän vähän niin kuin yli.
Jeesuksessa on rauha. On levollinen luottamus ja tietoisuus siitä, -
että olen hyvissä käsissä riippumatta siitä mitä tapahtuu.
Kumpi näistä tuntuu susta houkuttelevammalta?
Moni meistä haluaa rauhassa elämistä riippumatta siitä, -
mitä meidän elämässä tapahtuu.
Se on mahdollista, kun me valitaan oikein.
Jeesus itse tässä sanookin, mikä on avain rauhaan.
Jos maailmassa kerran on ahdistus, Hän kutsuu tulemaan luokseen.
Tulkaa mun luokse, mä annan teille rauhan.
Mussa on se piilopaikka, jossa sä voit olla suojassa -
luottaen siihen, että sinua kannatellaan ja viedään eteenpäin.
Ja että elämän myrskyistä on mahdollista selvitä hyvin, -
kun me ollaan siellä Jeesuksen suojassa.
Kun me ollaan maailmassa, me luotetaan siihen, mikä on näkyvää.
Mitä meillä on.
Meidän omiin taitoihin, koulutukseen, perhetaustaan, -
asemaan yhteiskunnassa.
Me voidaan tukeutua yhteiskunnan ja toisten ihmisten apuun.
Ne on ne meidän resurssit.
Mutta tulee tilanteita, joissa tuntuu, ettei niillä selviäkään.
Mistä sitten saadaan apu?
Mikä auttaa menemään ahdistuksista läpi voittajana?
Jeesuksessa on vaihtoehto.
Hänessä on kaikki, mitä me tarvitsemme elämään.
Mitä ikinä meidän elämään tulee, Hänellä on tarjolla kaikkea apua.
Kun me otetaan se vaan vastaan.
Kaikki lähtee siitä, että me annetaan elämämme Jeesukselle.
Pyydetään Häntä ohjaamaan meitä.
Sen jälkeen me lähdetään kulkemaan Hänen kanssaan.
Annetaan Hänen auttaa meitä.
Kun me otetaan Hänet vastaan, me saadaan vastalahjana Häneltä -
kaikki Taivaan resurssit.
Ja niin kuin me tiedetään, ne on ehtymättömät.
Filippiläiskirje 4 jatkaa tästä.
Tää on yks paikka, joka on ollut mulle elämässä tosi tärkee.
Tästä Pyhä Henki muistuttaa, kun tuntuu, että tarttee apua.
Filippiläiskirje 4:6-8:
Pysähdytääs tähän.
Tässä oli pari olennaista asiaa, -
miten me voidaan oppia elämään vaikeuksissa rauhasta käsin.
Ensimmäinen avain oli: älä murehdi, älä huolehdi.
Älä yritä omilla resursseilla ratkaista elämän vaikeuksia.
Turvaudu parempaan vaihtoehtoon.
Vie rukouksessa ne asiat Jumalalle kiitoksen kanssa -
luottaen siihen, että Hän kuulee sinua ja huolehtii sinusta.
Jumala haluaa osoittaa huolenpitonsa meille monin tavoin.
Annetaan Hänelle mahdollisuus.
Kun tulee vaikeuksia, parasta mitä voit tehdä, -
on oppia nopeasti menemään niiden asioiden kanssa Jumalan luo.
Jätetään ne Hänelle. Hän tietää mitä käymme läpi.
Hän ymmärtää meitä. Häneltä mikään ei ole salattua.
Mut meille on tärkeää jättää ne Hänen käteensä.
Kun me ollaan se tehty, silloin me saadaan kokea se Jumalan rauha, -
joka menee yli ihmisymmärryksen, joka on aika rajallinen ja pieni.
Jumalan rauha valtaa meidät.
Ootko sä koskaan kokenut sitä?
Mä olen kyllä kokenut -
ja se on ihmeellistä.
Kun ensin on ollut kauheen ahdistunut ja huolissaan...
Mä oon yrittänyt hoitaa asioita loppuun asti itse.
Mut kun huomaa, etten mä pystykään, niin alkaa ahdistaa.
Mut Jumala on opettanut, että älä ota niitä, vaan jätä ne mulle.
Ja mä olen nähnyt, miten Jumalan rauha oikeen tulee silleen yli.
Ihmeellisesti huomaa, että mä kestän, tästä mennään yli.
Hän auttaa mua askel askeleelta menemään voittajana läpi.
Jumalan rauha varjelee meidän sydämen ja ajatukset.
Se auttaa kiinnittämään meidän mielen ja tunteet johonkin.
Oikeaan osoitteeseen, joka on Kristus Jeesus.
Kun tulee myrskyjä, meidän mieli ja sydän on kiinnittynyt Jeesukseen, -
jolloin me ei harhauduta sinne tänne kuin meren aallot.
Me ollaan kuin ankkuroituneita Jeesukseen.
Hän on meidän turvapaikkamme, Hänessä kannattaa pysyä.
Eli miten opimme elämään rauhasta käsin, vaikka on ahdistuksia?
Rukoillen viedään asiamme Jumalalle ja kiitetään, että Hän vaikuttaa.
Tää Filippiläiskirje jatkuu jakeessa 8 näin:
Tää on ollut mulle tärkeä paikka.
Mitä mä ajattelen? Mihin mä laitan mielen voimavarani?
Kun tulee erilaisia tilanteita, -
ajattelenko omia ajatuksiani, jotka on mun omasta elämänlähteestä?
Vai Jumalan ajatuksia, jotka on voimaannuttavia, jotka lupaa -
uskon kautta ihania asioita?
Kuuntelenko joskus jopa vihollista?
Ootko ajatellut mitä sä ajattelet?
Meidän ei tartte kaikkia ympärillä pyöriviä ajatuksia miettiä.
Me tarvitaan erottelukykyä ja siinä Pyhä Henki ja Sana auttavat.
Meidän täytyy oppia pitämään huolta siitä, mitä meidän ajatuksissa, -
ja sitä kautta sydämessä, liikkuu.
Se on yksi avain siihen, että sä voit olla voitokas läpimurtaja -
tilanteissa, joissa on haasteita ja ahdistusta -
ja tuntuu, että melkein vois jo luovuttaa.
Kun me opitaan laittaa ajatuksiimme Jumalan ajatuksia, -
silloin meillä on voimavara, joka vie tilanteista yli -
ja auttaa selviämään niistä hyvin.
Vihollinen yrittää lannistaa meitä.
Joosualle sanottiin monta kertaa: "Ole vain luja ja rohkea."
Hän oli lähdössä valloittaman ja häntä varmaan jännitti miten käy.
Mutta Jumala rohkaisi.
Vihollinen yrittää lannistaa ja saada sut luovuttamaan.
Mutta Jumala on antanut sinulle kaiken mitä tarvitset, jotta voit -
selviytyä, eikä vain nipin napin, vaan voittajana, -
niin, että sulla voi olla siunaus elämässäsi.
Lannistuminen yrittää saada meidät valtaansa -
ajatusten ja tunteiden kautta.
Älä mene niiden mukaan, vaan opi seisomaan Sanassa.
Opi ajattelemaan Jumalan ajatuksia.
Silloin olet kalliolla, joka ei horju, joka on ainut perusta, -
jonka varaan kannattaa laskea elämänsä.
Jaakob 1:6 sanoo:
Meidän täytyy luottaa, että Hän on olemassa, on hyvä ja haluaa auttaa.
Silloin me saadaan kiinni niistä resursseista, jotka Hänellä on.
Me saadaan nähdä, miten Hän vie ahdistusten läpi, -
ja saadaan säilyttää rauha Hänessä.
Rukoilen vielä lopuksi.
Rakas taivaallinen Isä, kiitos, että rauhasi on tarjolla -
jokaiseen elämän hetkeen.
Opeta meitä ojentumaan rauhaasi kohti.
Tee meistä kestäviä, jotka menee läpi vaikeuksien ja ahdistusten.
Että annamme Sulle sijaa elämässä, että voit vaikuttaa olosuhteissa.
Sinun tahtoasi, Sinun Sanaasi, että se tulee todeksi.
Mä puhun niille vaikeuksille, joita ihmisten elämässä on, -
että ne väistyy Jeesuksen nimessä.
Tulkoon Jumalan ratkaisu, siunaus ja rauha, joka menee -
yli ymmärryksen ja on meidän voimamme ja apumme. Aamen.
Tekstitys: Johanna Holmström